钦定古今图书集成/明伦汇编/氏族典/第363卷 > 《廖用贤尚友录》 > 任志
## 钦定古今图书集成/明伦汇编/氏族典/第363卷 > 《廖用贤尚友录》 > 任志

按《元史任志传》：“志，潞州人。岁戊寅，太师国王木华黎
略地至潞州，志首迎降，国王授以虎符，俾充元帅，收
辑山寨，数与金兵战，比有功。金尝擒其长子如山以
招之降，志亲射其子，殪之。木华黎尝召诸将议事，志
亦预征，道经武安，其县已反为金，志死之。国王闵之，
令其子存袭。庚寅岁，金将武仙攻潞州，存战死。存子”
立，尚幼，先官其侄成为潞州长官，待立长而还授之。
成卒，授立潞州长官。后历泽州尹，迁陈州，卒。